Vatneleiren

Vatneleiren er en militærleir ved Vatne i Sandnes, bygget av den tyske hæren under andre verdenskrig.
Sommeren 1945 ble leiren brukt som samlingsleir for russiske krigsfanger i Stavanger-området. Deretter ble den brukt til forskjellige formål av den norske hæren, og er nå hovedkvarter for Agder og Rogaland Heimevernsdistrikt 08.

I tilknytning til leiren ligger Vatneleiren kapell og skytebaner på Vatne og Svartemyr som er hovedøvingsbaner for forsvar og politi i Rogaland.

Hærens transportkorps skole- og øvingsavdeling (HTKSØ) var rekruttskole for transport og militærpolitiet samt befalsutdannelse. Avdelingen var lokalisert i Vatneleiren til den ble nedlagt og flyttet til Sessvollmoen våren 1996.Svartemyr hadde eget jernbanespor til øvingsformål, deler av dette og en gml. tysk jernbanevogn ble i 1996 flyttet og er bevart på Figgjo. I 1997 kjøpte Sandnes kommune 70 dekar av leiren. Dette området kalles Bulega og er hovedkontor og base for kommunens tekniske utføringsenheter, fra 2008 samlet under Sandnes Bydrift.

Referanser

Eksterne lenker
 Vatneleiren 1940 - 1996 nb.no
 

Norske militærleirer
Heimevernet
Hæren (Norge)
Kulturminner i Sandnes
Byggverk i Sandnes
Krigsminner i Rogaland
Fort i Norge
Forsvarsanlegg fra andre verdenskrig